P R I M Á T O R      M E S T A      K O Š I C E 

vyhlasuje 

úplné znenie všeobecne záväzného nariadenia mesta Košice č. 70 o dani za užívanie verejného priestranstva, prijatého uznesením Mestského zastupiteľstva v Košiciach č. 627/2004, ako vyplýva zo zmien a doplnení vykonaných uznesením Mestského zastupiteľstva v Košiciach č. 634/2004 a uznesením Mestského zastupiteľstva v Košiciach č. 930/2005. 

Všeobecne záväzné nariadenie mesta Košice č.  70
o dani za užívanie verejného priestranstva

I. ČASŤ
VŠEOBECNÉ USTANOVENIA

§ 1
Predmet a pôsobnosť

     (1) Toto všeobecne záväzné nariadenie (ďalej len „nariadenie“) upravuje podmienky vyberania miestnej dane za osobitné užívanie verejného priestranstva, ktorým sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky a pod. (ďalej len „dane z verejného priestranstva“) na území mesta Košice.
 
     (2) Toto nariadenie sa nevzťahuje na vyberanie dane z verejného priestranstva za umiestnenie zariadenia slúžiaceho na poskytovanie služieb a predajného zariadenia na trhových miestach             a za trvalé parkovanie mimo stráženého parkoviska a parkovanie vozidla na vyhradenom priestore, ktoré upravujú osobitné nariadenia mesta1).

§ 2

     Verejným priestranstvom pre účely tohto nariadenia je najmä cesta, miestna komunikácia, verejná účelová komunikácia, námestie, chodník, verejná zeleň a ostatné verejnosti prístupné pozemky           vo vlastníctve mesta.

II. ČASŤ
UKLADANIE DANE

§ 3

     (l) Od dane je  oslobodené osobitné užívanie verejného priestranstva
 a) na akcie organizované mestskými časťami,
 b) na kultúrnu a športovú akciu usporiadanú na verejnom priestranstve bez vstupného alebo  
     akciu, ktorej celý výťažok je určený na charitatívne a verejnoprospešné účely, 
 c) na zaujatie verejného priestranstva pri oprave a rekonštrukcii národných kultúrnych   pamiatok a pri  realizácii stavieb projektu  Potreby cirkví.

     (2) Daň z verejného priestranstva sa neplatí za predajné zariadenia určené na poskytovanie služieb, ak sa na ich umiestnenie na verejnom priestranstve vydalo stavebné povolenie alebo kolaudačné rozhodnutie.

§ 4
Daňovník 

     Daň z verejného priestranstva platí právnická osoba a fyzická osoba, ktorá užíva verejné priestranstvo na účely uvedené v § 1.

§ 5
Základ dane a sadzba dane

     (1) Základom dane z verejného priestranstva je výmera užívaného priestranstva v m².

    (2) Sadzba dane z verejného priestranstva je za každý aj začatý m2 a každý aj začatý deň
a)  umiestnenia       predajného zariadenia a zariadenia na poskytovanie služieb, vrátane vonkajšieho  sedenia   
    l.   l0.-  SK  v historickej časti mesta1a),           
    2.   7.- SK v mestských častiach Staré Mesto, okrem územia podľa predchádzajúceho bodu, Západ, Sever, Juh,  Jazero,  Sídlisko KVP, Dargovských hrdinov a Sídlisko Ťahanovce, 
    3.   3.-  SK    na ostatnom území,                                          
b) umiestnenia skládky
    l.   50.-  SK v historickej časti mesta,
    2.  20.-  SK na ostatnom území mesta,
c) 5.-  Sk za umiestnenie stavebného zariadenia (napr. pre účely výstavby, rekonštrukcie , inž.   sieti a pod.),
d) 10.- Sk za umiestnenie kontajnera a usporiadanie kultúrnych a športových podujatí okrem   podujatí  uvedených v písm. e),
e) 20.- Sk za usporiadanie kultúrnych a športových podujatí  usporiadaných na Hlavnej ulici
     a na Námestí Osloboditeľov a usporiadanie propagačných a prezentačných podujatí okrem podujatí uvedených v písm. f),
f)  50.-  Sk za usporiadanie propagačných a prezentačných podujatí na Hlavnej ulici a Námestí Osloboditeľov.

     (3) Sadzba dane z verejného priestranstva za umiestnenie cirkusu, lunaparku a iných atrakcií, vrátane drobných zábavných a športových akcií a pod. je za deň 
1. do   150 m² užívacej plochy  						 300,- Sk.  
2. nad 150 m² užívacej plochy  						 500,- Sk.

    (4) Sadzba dane za užívanie verejného priestranstva pri obnove pamiatkovo chránených budov je 1,- Sk za každý aj začatý m² a každý aj začatý mesiac.

________________________
1a)  Všeobecne záväzné nariadenie mesta Košice č. 74 o režime užívania historickej časti mesta     a o miestnej dani za vjazd a zotrvanie motorového vozidla v historickej časti mesta Košice (nariadenie o historickej časti mesta).

§ 6

     Správcom dane z verejného priestranstva je mesto Košice.

§ 7

     Užívať verejné priestranstvo možno len na základe povolenia na užívanie verejného priestranstva. Daňovník je povinný požiadať o povolenie na užívanie verejného priestranstva spravidla päť dní vopred.

§ 8 
Vznik a zánik daňovej povinnosti  

     (1) Daňová povinnosť vzniká začatím užívania verejného priestranstva a zaniká ukončením užívania verejného priestranstva.
(2)	Daňovník je povinný deň vzniku daňovej povinnosti písomne oznámiť správcovi dane na oznámení, ktoré tvorí prílohu  tohto nariadenia, najneskôr v deň vzniku daňovej povinnosti.

§ 9
Splatnosť dane

     (1) Daň z verejného priestranstva sa platí spravidla mesačnými splátkami vopred v lehote určenej správcom v povolení. 

     (2) Daň z verejného priestranstva je splatná naraz vopred, ak sa verejné priestranstvo bude užívať po dobu kratšiu ako 3 mesiace.

III. ČASŤ
ZÁVEREČNÉ USTANOVENIA

§ 10
Spoločné ustanovenie

     Veci neupravené týmto nariadením sa riadia osobitnými predpismi2).

§ 11
Zrušovacie ustanovenie

     Zrušuje sa Všeobecne záväzné nariadenia mesta Košice č. 63 o miestnom poplatku za užívanie verejného priestranstva schválené uznesením MZ č. 68/2003.

§12
Účinnosť

     Toto nariadenie nadobúda účinnosť 1. januára 2005.
    
     Zmeny a doplnky vykonané uznesením Mestského zastupiteľstva v Košiciach č. 634/2004 nadobudli účinnosť  1. januára 2005 a uznesením Mestského zastupiteľstva v Košiciach č. 930/2005 nadobudli účinnosť 1. januára 2006. 

                                                                                  Ing. František   K n a p í k 
                                                                                       námestník primátora 
                                                              poverený zastupovaním primátora mesta Košice